Document ID: 31983R0971

Uredba Sveta (EGS) št. 971/83
z dne 28. marca 1983
o sklenitvi Sporazuma med Evropsko gospodarsko skupnostjo in vlado Revolucionarne ljudske republike Gvineje o ribištvu v obalnih vodah Gvineje
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,
ob upoštevanju predloga Komisije,
ob upoštevanju mnenja Evropskega parlamenta [1],
ker je v interesu Skupnosti, da odobri Sporazum med Evropsko gospodarsko skupnostjo in vlado Revolucionarne ljudske republike Gvineje o ribištvu v obalnih vodah Gvineje skupaj z izmenjavo pisem v zvezi s tem sporazumom, podpisanih v Conakryju, 7. februarja 1983,
SPREJEL NASLEDNJO UREDBO:
Člen 1
Sporazum med Evropsko gospodarsko skupnostjo in Revolucionarno ljudsko republiko Gvinejo o ribištvu v obalnih vodah Gvineje skupaj z izmenjavo pisem v zvezi s tem sporazumom se odobri v imenu Skupnosti.
Besedila iz prvega pododstavka so priložena tej uredbi.
Člen 2
Predsednik Sveta da uradno obvestilo iz člena 16 Sporazuma [2].
Člen 3
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. marca 1983

Labels: 18
15
6